2/2020. (IV.23.) önk. rendelet 1. sz. melléklete

**Közösségi Centrum**

**által ellátott feladatok, és a Vhr. figyelembevételével meghatározott**

**minimális nyitvatartási rend**

Az ellátott feladatok:

A közösségi színterek

az önkormányzat közművelődési feladatait az alábbi formában, módon és mértékben látják el

1. Az iskolarendszeren kívüli, öntevékeny, önképző, szakképző tanfolyamok, életminőséget és életesélyt javító tanulási, felnőttoktatási lehetőségek.

1.1. Az iskolai képzést kiegészítő lehetőségek nyelvi, térítésmentes környezeti nevelési tanfolyamok szervezése (pl. gyermek - és időskori gondozói, egészségügyi, kézműves tanfolyamok)

2. A település környezeti, szellemi, művészeti értékeinek, hagyományainak feltárása, megismertetése, a helyi művelődési szokások gondozása, gazdagítása.

2.1. A Közösségi Centrum együttműködve a lakossággal folyamatosan gyűjti a település szellemi hagyományait, tárgyi és egyéb kulturális értékeit és törekszik azok bemutatására, megismertetésére kiállításokon, jelesebb rendezvényeken pl. falunapon, idősek napján, szüreti felvonuláson való bemutatására (helytörténeti előadások, nyitott múzeumok, nyitott gyűjtemények, múzeumpedagógiai foglalkozások, bemutatók, kiállítások stb.)

2.2. A községi könyvtár ellátja a helyi információ cseréjével kapcsolatos feladatokat és törekszik a helyi és egyéb információs hálózat fenntartására, fejlesztésére és biztosítására (internet, facebook, újságok stb).

2.3. A közösségi színterek kulturális eseményeiről dokumentumokat készítenek (fénykép, video) azok őrzését és annak bemutatását a lakosság részére biztosítják a település weblapján és facebook közösségi oldalán.

3. Az egyetemes, a nemzeti, a nemzetiségi és más kisebbségi kultúra értékeinek megismertetése, a megértés, a befogadás elősegítése, az ünnepek és hagyományok kultúrájának gondozása.

3.1. A Közösségi Centrum szervezi a nemzeti, a helyi, országos és nemzeti ünnepek, évfordulók programjait és lebonyolítását a helyi német nemzetiségi önkormányzattal közösen.

3.2. Az ünnepek lebonyolításánál a faluház igényli a német nemzetiségi önkormányzat, a helyi óvodások, iskolások és civil szervezetek (együttműködési megállapodási alapján) közreműködését.

3.3. A nemzeti és a helyi ünnepeken, rendezvényeken kiállítást szervez, amelyen bemutatja Magyarhertelend összegyűjtött és hagyományőrző értékeit a német nemzetiségi önkormányzattal együtt.

3.4. A különböző korosztályoknak eltérő szórakozási és közösségi igényeihez kulturált helyet és lehetőségeket biztosít a Közösségi Centrum (csicsóka klub, Ifjúsági Klub, Nyugdíjas Klub, különböző tanfolyamok, képzések, foglalkozások)

4. Az ismeretszerző, az amatőr alkotó, művelődő közösségek tevékenységének támogatása.

4.1. Szervezi az ismeretszerző amatőr közösségeket, működésükhöz helyiséget biztosít és a pályázatokon való részvételüket támogatja.

4.2. A települési és iskolai könyvtár szolgáltatásaival segíti az ismeretszerzést.

5. A helyi társadalom kapcsolatrendszerének, közösségi életének érdekérvényesítésének segítése.

5.1. A Közösségi Centrum, a települési értéktár bizottság közreműködik abban, hogy Oroszló község kulturális értékei közismertté váljanak, erősödjön a helyi tudás, a lokálpatriotizmus.

5.2. A helyi információ cseréje útján ösztönzi a helyi érdeket védő és gazdagító összefogásokat, segíti a civil szervezeteket (együttműködési megállapodás alapján)

5.3. A Közösségi Centrum a helyi lakosokkal, civil szervezetekkel helytörténeti, településtörténeti kutatásokat végez, törekszik a hagyományok megőrzésére, ápolására, gazdagítására és továbbadására.

5.4. A Közösségi Centrum a civil közösségek önigazgatását, érdekérvényesítését ösztönző képzésekről, pályázati lehetőségekről információkat szerez be és ösztönzi a civil közösségeket pályázatok benyújtására, a pályázatok benyújtásához segítséget ad.

6. A különböző kultúrák közötti kapcsolatok kiépítésének és fenntartásának segítése.

6.1. A Közösségi Centrum együttműködési, művelődési alkalmakat alakít ki a helyi lakosság különböző tevékenységű, korú, nemű, nemzetiségi, világnézetű közösségi, valamint a környező- és a testvértelepülések között.

6.2. A Közösségi Centrum a helyi rendezvényeken a környező települések amatőr csoportjainak közreműködését is igényelheti.

7. A szabadidő kulturális célú eltöltéséhez a feltételek biztosítása.

7.1. A Közösségi Centrum a polgárok tájékoztatásához, közösségi művelődéséhez, alkotó tevékenységhez biztosítja az esztétikus környezetet.

7.2. A szabadidő kulturális célú eltöltéséhez szükséges feltételeket, időpontokat az éves munkatervben, eseménynaptárban határozza meg.

8. Egyéb művelődést segítő lehetőségek biztosítása.

8.1.A Közösségi Centrum tájékoztatást nyújt Oroszló és környéke, kulturális nevezetességeiről.

8.2. Kapcsolatot tart a Komló és környéke kulturális intézményeivel (Komlói Közkincs Kerekasztal).

8.3. A Közösségi Centrum a település amatőr művészeti és kézműves csoportjait menedzseli és alkalmakat keres azok bemutatására saját és más településeken is.

9. A települési könyvtár, valamint az Oroszló lévő muzeális gyűjtemények, kiállítóhelyek közművelődési tevékenységének támogatása.

9.1. A községi könyvtár a megyei könyvtár szolgáltatásainak az igénybevételével biztosítja a településen a könyvtári szolgáltatást, a települési önkormányzat a megyei könyvtárral megállapodást köt, könyvtári szolgáltató helyet működtet.

9.2. A községi könyvtár a Csorba Győző Könyvtárral kapcsolatot tart fenn a feladatok minél szakszerűbb és hatékonyabb feladatellátás biztosítására, valamint a muzeális gyűjtemények miatt az Országos Tájház Szövetséggel.

2. A Vhr. figyelembe vételével meghatározott minimális nyitva tartási rend:

Hétfő: 07-19.00 Szombat: 13.00-16.00

Kedd: 07-18.00 Vasárnap: kizárólag rendezvény esetén

Szerda: 07-18.00

Csütörtök: 07-18.00

Péntek: 07-18.00

Könyvtár:

Hétfő –Csütörtök- Péntek- Szombat : 13.00--16 óra